Občina Miklavž na Dravskem polju na podlagi Zakona o socialnem varstvu (Uradni list RS, , št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO, 196/21 – ZDOsk, 82/23, 84/23 – ZDOsk-1, 24/25 in 112/25) in Letnega programa socialnega in zdravstvenega varstva v Občini Miklavž na Dravskem polju za leto 2026 objavlja

**JAVNI RAZPIS**

**za sofinanciranje programov za krepitev zdravja za leto 2026,**

**ki jih bo Občina Miklavž na Dravskem polju sofinancirala iz občinskega proračuna**

1. **PREDMET RAZPISA:**

Predmet razpisa je sofinanciranje stroškov neprofitno usmerjenih programov za krepitev zdravja, s poudarkom na spremembi življenjskega sloga, prehrane, na fizični aktivnosti in izvajanju aktivnosti promocije zdravja in drugih preventivnih programov na področju zdravja ter so namenjeni prebivalcem Občine Miklavž na Dravskem polju.

1. **UPRAVIČENCI:**

Na razpis se lahko prijavijo pravne ali fizične osebe, ki:

* imajo sedež ali podružnico v Občini Miklavž na Dravskem polju,
* v primeru, da imajo **sedež izven Občine Miklavž na Dravskem polju**, **morajo vključevati člane ali/in uporabnike iz Občine Miklavž na Dravskem polju in** **izvajati programe v Občini Miklavž na Dravskem polju,**
* opravljajo zdravstveno ali socialno varstveno dejavnost in imajo registracijo za izvajanje te dejavnosti,
* izvajajo programe za prebivalce Občine Miklavž na Dravskem polju,
* imajo urejeno evidenco o članstvu in urejeno ostalo dokumentacijo v skladu z veljavno zakonodajo,
* imajo zagotovljene ostale pogoje za realizacijo programov.

1. **VIŠINA RAZPOLOŽLJIVIH SREDSTEV:**

Predvidena višina sredstev, namenjenih za sofinanciranje programov za krepitev zdravja za leto 2026 znaša 3.850,00 EUR. Sredstva so zagotovljena na proračunski postavki 170041 – Aktivnosti in programi za promocijo zdravja.

1. **POGOJI SOFINANCIRANJA**

Iz proračunskih sredstev se bodo sofinancirali programi v skladu z Odlokom o proračunu Občine Miklavž na Dravskem polju za leto 2026 (MUV, št. 24/2025) glede na vsebino prijavljenih programov, učinkov programov in števila udeležencev programov.

Občina bo prednostno sofinancirala:

* programe organizacij in društev s sedežem v Občini Miklavž na Dravskem polju,
* programe organizacij in društev z večletnim delovanjem,
* programe, ki so usmerjeni v krepitev zdravja predšolskih in šolskih otrok,
* programe, ki so usmerjeni v krepitev zdravja starejših,
* programe za krepitev zdravja prebivalcev, vezanih na spremembo življenjskega sloga, prehrane in fizično aktivnost.

1. **VSEBINA VLOGE**

**Vloga mora vsebovati:**

* Izpolnjen obrazec **VLOGA – ZDRAVSTVO**;
* Odločbo o registraciji (velja za nova društva in društva, ki še niso kandidirala za občinska sredstva) in osebno ime zastopnika,
* Program – namen, cilje in vsebino, rok, način in kraj izvajanja programa za leto 2026,
* Ocena potrebnih sredstev za leto 2026 **(priložen obrazec**),
* Vsebinsko poročilo o opravljenem delu – izvedbi programa v letu 2025,
* Poraba sredstev v letu 2025 **(priložen obrazec)**,
* Reference in priporočila,
* Fotokopijo zaključnega računa za preteklo leto, potrjeno s strani AJPES-a oz. zaključni račun za preteklo leto. oz. odločbo davka iz dejavnosti za zasebnike,
* Izpolnjeno Izjavo o sprejemanju razpisnih pogojev **(priložen obrazec**).

1. **ROK ZA PRIJAVO IN NAČIN PRIJAVE:**

**Rok za oddajo vlog je 31. 3. 2026.**

Prijavitelji morajo vlogo – prijavne obrazce z zahtevano dokumentacijo oddati na naslov: **Občina Miklavž na Dravskem polju, Nad izviri 6, 2204 Miklavž na Dravskem polju** v zaprti kuverti **s pripisom:**

**JR za sofinanciranje programov za krepitev zdravja – 2026**

Na kuverti mora biti napisan naziv in polni naslov vlagatelja.

Pravočasno prispela vloga je tista, ki je osebno oddana v tajništvu Občine Miklavž na Dravskem polju do vključno 31. 3. 2026 do 12.00 oz. na pošto do 31. 3. 2026.

1. **INFORMIRANJE KANDIDATOV**

Zahtevani obrazci so objavljeni kot priloga tega razpisa na spletni strani občine [www.miklavz.si](http://www.miklavz.si), dobite pa jih lahko tudi osebno v vložišču občine **v času uradnih ur** (v ponedeljek, torek, četrtek med 8.00 in 12.00 ter 13.00 in 15.00, v sredo med 8.00 in 12.00 ter 13.00 in 16.00 in v petek med 8.00 in 12.00 ter 13.00 in 14.00.).

Za dodatne informacije lahko v času uradnih ur pokličete Nives Kobalej, tel. 02/629 68 31 ali pišete na elektronski naslov [nives.kobalej@miklavz.si](mailto:nives.kobalej@miklavz.si), z navedbo *»sofinanciranje programov za krepitev zdravja za leto 2026«.*

Z izbranimi izvajalci programa, ki bodo predložili vse zahtevane podatke, bodo podpisane pogodbe o dodeljeni višini sredstev v 15. dneh po izbiri.

Številka: 4191-0001/2026

Datum: 20. 2. 2026

Župan

mag. Egon Repnik , univ. dipl. prav.